Diari Oficial de la Generalitat Valenciana


Sumari del DOGV 6796, del 14-06-2012 (2012/5173)

Notificació de la sentència dictada en el juí ordinari número 400/2007.
-----------------------------------------------------------------------

### Dades del document

Número de DOGV
:   6796

Data del DOGV
:   14-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5173


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el juí ordinari número 400/2007. [2012/5173]  
Procediment ordinari 000400/2007  
De: Carmen Eugenis Sáez.  
Procuradora: Amelia Beltrán Ferrer.  
Contra: Nathalie Lalane, hereua de Caridad Campillo.  
Procurador/a: -.  
En este procediment, seguit a instàncies de Carmen Eugenis Sáez contra Nathalie Lalane, hereva de Caridad Campillo, s'ha dictat sentència, en data 17 d'octubre de 2011, el contingut de la qual diu el següent:  
«Dispositiva  
Que estime íntegrament la demanda interposada per la procuradora senyora Beltrán Ferrer, en nom i representació de Carmen Eugenis Sáez, contra Nathalie Lalane (com a hereua de Caridad Campillo), declarada en situació de rebel·lia processal, condemne esta a abonar a l'actora la quantitat de sis mil euros (6.000 €), més els interessos legals corresponents i costos del procediment.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECN).  
El recurs s'ha de preparar mitjançant un escrit que cal presentar en este jutjat, dins del termini de cinc dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
De conformitat amb la disposició addicional quinzena de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, caldrà constituir un depòsit de 50 euros, el qual es tornarà només en el cas que el recurs siga estimat.  
  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (0186 0000 00 0000 00), i s'indicarà, en el camp "Concepte", el codi "02 Civil-Apel·lació" i la data de la resolució recorreguda amb el format dd/mm/aaaa.  
  
En el cas de fer l'ingrés per mitjà de transferència bancària, després d'omplir el codi de compte corrent (CCC, 20dígits), s'indicarà, en el camp "Concepte", el número de compte, el codi i la data en la forma exposada en el paràgraf anterior.  
En cap cas no s'admetrà una consignació per un import diferent de l'indicat. En el cas que calga fer altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o de diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme».  
Publicació. La sentència anterior va ser donada, llegida i publicada per la jutgessa de reforç que la va dictar, i jo, la secretària judicial, en done fe.  
I atés que la part demandada, Nathalie Lalane, hereua de Caridad Campillo, es troba en parador desconegut, s'expedix este edicte a fi que li valga de notificació de forma deguda de la sentència dictada en data 17 d'octubre de 2011 a l'esmentada part demandada.  
  
Orihuela, 19 d'abril de 2012.- La secretària judicial: María Jesús Pérez Gálvez.